b"\n_START_ARTICLE_\nRenill\n_START_PARAGRAPH_\nEl renill \xc3\xa9s una vocalitzaci\xc3\xb3 emesa pels cavalls, els h\xc3\xadbrids equins (com ara els muls somerins) i altres \xc3\xa8quids, com ara les zebres. Consisteix en una successi\xc3\xb3 de sons irregulars que en un primer moment s\xc3\xb3n aguts i seguidament es van tornant m\xc3\xa9s greus. El renill, produ\xc3\xaft durant l'expiraci\xc3\xb3 per la laringe i modulat, permet als cavalls expressar emocions, com ara la por i la satisfacci\xc3\xb3, aix\xc3\xad com comunicar-se amb els seus cong\xc3\xa8neres. La seva funci\xc3\xb3 principal \xc3\xa9s informar els altres cavalls de la seva pres\xc3\xa8ncia quan no \xc3\xa9s possible la comunicaci\xc3\xb3 visual i, de fet, els cavalls solen renillar poc."